128
Hodátorsiay bahtáwari
Dém pa Urshalimá borzád rawagay sawté.
1 Bahtáwar hamá ent ke Hodáwanday torsi delá ent o
áiay parmánbardáriá gáma jant.
2 Taw wati zahmatay bar o samará waray o
bahtáwar o washhála bay.
3 Tai jan tai lógay tahá
chó bar áwarén angurá bit,
tai chokk tai parzónagay chapp o chágerdá
chó zaytunay nahálá bant.
4 Haw, hamá mardom ke Hodáwanday tors áiay delá ent
hamé dhawlá bahtáwara bit.
5 Hodáwand cha Sahyuná tará barkat bedayát,
Urshalimay ábádiá begendátay,
wati zenday sajjahén róchán.
6 Wati chokkáni chokkán begendátay,
Esráil émen o salámat bát.