122
Hodáwanday lógá berawén
Dém pa Urshalimá borzád rawagay sawté. Dáuday Zabur.
1 Áyán ke gwasht:
“Hodáwanday lógá berawén”
man shádán bután.
2 Chón wassh! May pád cha tai darwázagán potertag o óshtátagant,
oo Urshalim!
3 Urshalim anchosh bandag butag
ke shahr cha har némagá gón wat chó tagerdéá gwaptag.
4 Hamódá ke kabilaha rawant, Hodáwanday kabilah
ke Hodáwanday námá benázénant
hamá ahd o karáray hesábá ke Esráilá dayag butag.
5 Ódá dádrasiay taht barjáh dárag butagant
Dáuday kahól o hándánay taht.
6 Pa Urshalimay émeniá dwá kanét,
harkas ke tará, ó Urshalim, dósta dárit, ásudag bát.
7 Tai shahray diwáláni tahá sohl o émeni bát o
tai kalátán ásudagi.
8 Wati brát o sangatáni háterá gwashán:
“Tará sohl o émeni sar bát.”
9 Wati Hodáwandén Hodáay lógay háterá
tai ábád bayagay lóthók án.