141
Mani delá mayl ke dém pa badkáriá berawt
Dáuday Zabur
1 Oo Hodáwand! Tará tawára kanán, zutt pa man byá.
Wahdé tará tawára kanán, mani tawárá gósh dár.
2 Mani dwá tai bárgáhá chó sóchokiá kabul bát o
mani chest butagén dast, bégáhay korbánigay paymá.
3 Hodáwand! Pa mani dapá negahpáné bedár o
mani lontháni darwázagay dapá páspáni bekan.
4 Mani delá mayl ke dém pa badkáriá berawt o
man badkáráni hamráhiá sellén kárán gón bebán,
maná áyáni washtámén chizzáni waragá mayl.
5 Bell maná pahrézkáré shahmát bejant, é rahmé,
bell maná hakkal bedant, é pa mani sará rógené,
man cha eshiá enkára nakanán,
angat mani dwá, badkáráni káráni helápá bit.
6 Esháni hákem, cha talárán jahlád dawr dayaga bant,
gorhá zánant ke mani habar sharr o rást ant.
7 Gwashant: “Anchosh ke yakké zeminá nangára kant o derrit,
may haddh, mordagáni jahánay dapá sheng o sháng butagant.”
8 Bale mani chamm tará sakk ant, Hodáwand, oo Hodáwand!
Tai mayára bán,
maná markay dastá maday.
9 Maná cha hamá dámá berakkén ke badkárán chér gétkag,
cha áyáni talká.
10 Badkár wat, wati dámán kapátant o
man pa salámati begwazátán.