114
Wahdé Esráil cha Mesrá dar átk...
1 Wahdé Esráil cha Mesrá dar átk,
Ákubay hándán, cha darámadén zobánéay mardománi nyámá,
2 Yahudá Hodáay gechén kortagén o
Esráil áiay bádsháhi but.
3 Daryáyá dist o tatk,
Ordonay kawr, poshtá kenzet.
4 Kóh chó gwarándhá setth janán butant o
jomp chó gwaragá.
5 Oo daryá! Ché but ke taw tatkay?
Oo Ordon! Ché but ke taw poshtá kenzetay?
6 Oo kóhán! Ché but ke shomá chó gwarándhá setth jat,
shomá chó gwaragá, oo jompán?
7 Belarz, oo zemin!
Hodáwanday bárgáhá,
Ákubay Hodáay bárgáhá.
8 Áiá talár gwarm kortant, cha ápá porr,
mohrén seng ápay chammag.