130
Hodáwanday wadárá án
Dém pa Urshalimá borzád rawagay sawté.
1 Man cha johlánkián tará tawára kanán, oo Hodáwand!
2 Hodáwand! Mani tawárá gósh dár,
mani peryát o zárián delgósh kanátay.
3 Oo Hodáwand! Agan taw gonáhán hesáb bekanay,
gorhá kay pashta kapit, oo Hodáwand?
4 Bale taw bakshendah ay
tánke tai tors may delá bebit.
5 Man pa Hodáwandá wadára kanán,
mani sajjahén del o ján wadára kant o
mani omét gón Hodáay habará ent.
6 Pa Hodáwandá wadára kanán
cha hamá negahpánán géshter ke sohbay wadárá ant,
haw, cha hamá negahpánán géshter ke sohbay wadárá ant.
7 Oo Esráil! Ométá pa Hodáwandá bedár,
ke mehr gón Hodáyá ent o
kámelén rakkénag hamáiay dastá ent.
8 Á wat Esráilá mókit
cha áyáni sajjahén gonáhán.